Document ID: /roh_data/filtered/fineweb-2-filterrobots_roh.jsonl.gz/67696

Grazia a las lavurs speditivas da firmas ed uffizi chantunal ed oravant tut grazia a l’aura han ins pudì avrir la via bainquant pli spert che previs. Las lavurs da segirezza èn finidas, tenor l’uffizi da construcziun, ulteriuras crudadas da crappa pli grondas na sajan betg da spetgar en quest lieu.
Las paraids sisum èn vegnidas rumidas a maun cun persunas spezialisadas, pli aval han ins lavurà cun maschinas pli grondas. Plinavant han ins era montà differents rempars per lung da la crudada e smersch pliras plantas ch'han la funcziun da franar material eventual.
Sut controlla dal chantun
La costa da quest traject vegnia observada regularmain. Avess la situaziun da sa midar, oravant tut causa l’aura, ston ins decider co vinavant. La via chantunala è puspè averta en omadus direcziuns.
Questas lavurs èn dentant lavurs provisoricas, las lavurs definitivas suondan durant la stad 2024.